Вучыўся таксама нядрэнна, але выдатнікам не быў. Усё больш “харашыстам”. Любімымі школьнымі прадметамі былі матэматыка і грамадазнаўства. Помню такі выпадак, калі ў пачатковай школе мяне, малога хлапчука, завялі ў больш старэйшы клас, каб я рашыў нейкае заданне па матэматыцы. І я справіўся, было значыць паняцце. Затым у дзесяцігодку хадзіў у іншую школу, якая знаходзілася ў чатырох кіламетрах ад дома. На адкрытых уроках па грамадазнаўству і матэматыцы заўжды атрымліваў “выдатна”. Вельмі любіў чытаць, асабліва спадабаліся кнігі пра піянераў-герояў і літаратура ваеннай тэматыкі. І, нягледзячы на страшэнны дэфіцыт 80-х гадоў на ўсё, і на літаратуру таксама, “праглынаў” кнігі адна за адной. Цяга да чытання не знікла і праз гады, і зараз імкнуся шмат чытаць. Штодзённа – абласную і рэспубліканскую прэсу, перачытваю творчасць Аляксандра Пушкіна, Канстанціна Сіманава, Морыса Друона, Брэдлі Чарльза Купера, Генрыха Манна, Аляксандра Дзюма. За гэты час ужо назбіралася свая дамашняя бібліятэка.